
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 405 

29 Μαρτίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κριτήρια και διαδικασία κατανομής των κεντρικών αυ¬ 
τοτελών πόρωντης Τ.Α. έτους 2005 που καλύπτουν 
επενδυτικές δραστηριότητες των ΟΤΑ (ΣΑΤΑ 029). 1 
Σύσταση ελεγκτικής ομάδας για τη διενέργεια ελέγχου 
στην πράξη "Κέντρο μεταπληροφόρησης και ανά¬ 
δειξης τεχνικών δεξιοτήτων για μετανάστες, παλιν- 
νοστούντες, πρόσφυγες", ενταγμένης στο Επιχειρη¬ 
σιακό Πρόγραμμα της Κοινοτικής Πρωτοβουλίας 


ΕθυΑΙ_ που συγχρηματοδοτείται από το ΕΚΤ. 2 

Ανάθεση έργου με μίσθωση από το ΤΣΜΕΔΕ. 3 

Τροποποίηση Οργανισμού Εσωτερικής Υπηρεσίας 

δήμου Σηπιάδος Ν. Μαγνησίας. 4 

Συγχώνευση των Κ.Α.Π.Η. Τριλόφου, Καρδίας, Κάτω 
Σχολαρίου και Πλαγιαρίου του Δήμου Μίκρας Ν. 


Θεσσαλονίκης σε ενιαίο νομικό πρόσωπο με την 


επωνυμία "Κέντρο Ανοικτής Προστασίας Ηλικιωμέ¬ 
νων Μίκρας". 5 

Σύσταση ενιαίας επιχείρησης ύδρευσης - αποχέτευ¬ 
σης με την επωνυμία «Δημοτική Επιχείρηση 
Ύδρευσης- Αποχέτευσης Γαζίου του Νομού Ηρα¬ 
κλείου». 6 

Τροποποίηση Οργανισμού Εσωτερικής Υπηρεσίας 
(ΟΕΥ) Δήμου Πάτμου, Ν. Δωδεκανήσου. 7 


ΑΠΟΦΑΣΕΙ Σ 

Αριθ. 15020 (1) 

Κριτήρια και διαδικασία κατανομής των κεντρικών αυτο¬ 
τελών πόρωντης Τ.Α. έτους 2005 που καλύπτουν επεν¬ 
δυτικές δραστηριότητες των ΟΤΑ (ΣΑΤΑ 029). 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 3 του άρθρου 25 του 
Ν. 1828/1989. 

2. Τις διατάξεις της παραγράφου 10 του άρθρου 13 του 
Ν. 2539/1997. 


3. Τις διατάξεις της παραγράφου Ιβτου άρθρου 8 του 
Ν. 3274/2004. 

4. Τις διατάξεις του άρθρου 3του Ν.2240/1994. 

5. Τις διατάξεις της παραγράφου 3 του άρθρου 13 του 
Ν. 2880/30.1.2001 (ΦΕΚ9Α) 

6. Την αριθμ. ΔΙΔΚ/Φ. 1/2/6139 (ΦΕΚ527/Β/24.03.2004) 
κοινή απόφαση του Πρωθυπουργού και Υπουργού Εσω¬ 
τερικών Δημόσιας Διοίκησης & Αποκέντρωσης, "Ανάθεση 
αρμοδιοτήτων στους Υφυπουργούς Εσωτερικών Δημό¬ 
σιας Διοίκησης & Αποκέντρωσης". 

7. Την υπ’ αριθμ. 14650/ΔΙΟΕ85/17.3.2004 κοινή από¬ 
φαση του Πρωθυπουργού και Υπουργού Οικονομίας & 
Οικονομικών (ΦΕΚ 519Τ.Β/17.3. 2004) "Καθορισμός αρ¬ 
μοδιοτήτων των Υφυπουργών Οικονομίας & Οικονομι¬ 
κών". 

8. Η υπ’ αριθμ. 4356/ΔΕ-527/31.01.2005 Εγκύκλιος του 
Υπ. Οικ. & Οικονομικών. 

9. Η υπ’ αριθμ. 29/404/25.01.2005 απόφαση του Διοικη¬ 
τικού Συμβουλίου της ΚΕΔΚΕ, αποφασίζουμε: 

Κατανέμουμε συνολικό ποσό ύψους 800.000.000,00 € 
της ΣΑΤΑ έτους 2005 που αφορά τη χρηματοδότηση 
επενδυτικών δραστηριοτήτων των Ο.Τ.Α, ως ακολούθως: 

1. Ποσό ύψους 200.000.000,00 € διατίθεται για τη χρη¬ 
ματοδότηση του προγράμματος "ΘΗΣΕΑΣ". 

2. Ποσό ύψους 60.000.000,00 € κατανέμεται στους ΟΤΑ 
για πολιτική προστασία με απόφαση του Υπουργού Εσω¬ 
τερικών Δημόσιας Διοίκησης και Αποκέντρωσης. 

3. Ποσό ύψους 60.000.000,00 € κατανέμεται στους ΟΤΑ 
για επισκευή και συντήρηση σχολικών κτιρίων με απόφα¬ 
ση του Υπουργού Εσωτερικών Δημόσιας Διοίκησης και 
Αποκέντρωσης. 

4. Ποσό ύψους 4.000.000,00 € κατανέμεται στους ΟΤΑ 
για κάλυψη επενδυτικών δραστηριοτήτων στις Σχολές 
Δημοτικής Αστυνομίας, με απόφαση του Υπουργού Εσω¬ 
τερικών Δημόσιας Διοίκησης και Αποκέντρωσης. 

5. Ποσό ύψους μέχρι 2.934.700,00 € κατανέμεται για 
την κάλυψη δαπανών εκτός έδρας κίνησης και οδοιπορι¬ 
κών εξόδων του τεχνικού προσωπικού των Τμημάτων 
ΤΥΔΚ των Δ/νσεων: α) Αυτ/σης & Αποκ/σης και β) Τοπ. 
Αυτ/σης & Δ/σης για την εκτέλεση (μελέτη - κατασκευή) 
των έργων του ετήσιου προγράμματος των Ο.Τ.Α. του 
χρηματοδοτούμενου από τη ΣΑΤΑ σύμφωνα με το Ν. 
1832/1989 άρθρο 52. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Ποσό ύψους 473.065.300,00 € κατανέμεται με από¬ 
φαση του Υπουργού ΕΣΔΔΑ σε όλους τους ΟΤΑ της Χώ¬ 
ρας και τους Αναπτυξιακούς Συνδέσμους για την κάλυψη 
έργων και επενδυτικών δραστηριοτήτων καθώς και των 
αντισταθμιστικών οφελών των ΟΤΑ ως ακολούθως: 

Α) Ποσό ύψους 155.275.700,00 € κατανέμεται στους ΟΤΑ 
(154.510.000,00 €) και στους Αναπτυξιακούς Συνδέσμους 
(765.700,00 €) για έργα και επενδυτικές δραστηριότητες με 
απόφαση του Υπουργού ΕΣΔΔΑ, σύμφωνα με τα κριτήρια 
κατανομής της ΣΑΤΑ έτους 2004 όπως καθορίστηκαν στην 
παρ. 8 της 53690/20.10.2004 (ΦΕΚ Β/1606/27.10.2004) ΚΥΑ. 

Β) Το υπόλοιπο ποσό ύψους 317.789.600,00 €, στο 
οποίο συμπεριλαμβάνονται και τα αντισταθμιστικά οφέ¬ 
λη, θα κατανεμηθεί με κριτήρια που θα καθοριστούν με 
νεώτερη απόφαση. 

Από τις διατάξεις αυτής της Κοινής Υπουργικής Από¬ 
φασης προκαλείται δαπάνη ύψους 800.000.000,00 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαρτίου 2005 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ ΚΑΙ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Α. ΝΑΚΟΣ X. ΦΩΛΙΑΣ - Π. ΔΟΥΚΑΣ 

-♦- 

Αριθ. 588/0051 (2) 

Σύσταση ελεγκτικής ομάδας για τη διενέργεια ελέγχου 
στην πράξη "Κέντρο μεταπληροφόρησης και ανάδει¬ 
ξης τεχνικών δεξιοτήτων για μετανάστες, παλιννο- 
στούντες, πρόσφυγες", ενταγμένης στο Επιχειρησια¬ 
κό Πρόγραμμα της Κοινοτικής Πρωτοβουλίας ΕΩΙΙΑΕ 
που συγχρηματοδοτείται από το ΕΚΤ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τους Κανονισμούς 1260/1999, 438/2001 και 
1159/2000 

2. Τις διατάξεις του άρθρου 17 του Ν. 2860/2000 " Δια¬ 
χείριση Παρακολούθηση και Έλεγχος του Κοινοτικού 
Πλαισίου Στήριξης και άλλες διατάξεις" (ΦΕΚ 
251/τ.Α/2000), όπως τροποποιήθηκε με τις διατάξεις του 
άρθρου 23 του Ν. 3148/5.6.2003 (ΦΕΚ 136/τ. Α') 

3. Την υπ’ αριθμ. 1065956/863/0006/15.7.2003 απόφα¬ 
ση του Πρωθυπουργού και Υπουργού Οικονομίας και Οι¬ 
κονομικών "Καθορισμός αρμοδιοτήτων του Υφυπουργού 
Οικονομικών" (ΦΕΚ985/τ. Β.) 

4. Την υπ’ αριθμ. 2/27040/0022/31.7.2003 απόφαση των 
Υφυπουργών Οικονομίας και Οικονομικών "Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 παρ. 6το Ν. 2860/2000" (ΦΕΚ 1170/Τ. Β'/2003) 

5. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (ΕΔΕΑ), για το έτος 2005. 

6. Το γεγονός ότι από τις διατάξεις αυτής της απόφα¬ 
σης προκαλείται δαπάνη 1000 ευρώ, πλέον εργοδοτικών 
εισφορών, για την αμοιβή των ελεγκτών, η οποία θα κα¬ 
λυφθεί από το πρόγραμμα της Τεχνικής Βοήθειας της 
Ε.Δ.ΕΛ., αποφασίζουμε: 

1. Συνιστούμε ελεγκτική ομάδα για τη διενέργεια ελέγ¬ 
χου σε πράξεις που χρηματοδοτούνται από το ΕΚΤ του 
Επιχειρησιακού Προγράμματος Κοινοτικής Πρωτοβου¬ 
λίας ΕΟυΑΕ. 


2. Μέλη της Ελεγκτικής ομάδας ορίζονται οι εξής: 

• Λιατσοπούλου Ευγενία, κλάδου ΠΕ / Δημοσιονομι¬ 
κών, Προϊσταμένητου Τμήματος Ε'της 51ηςΔιεύθυνσης 
Προγραμματισμού και Ελέγχων του ΓΛΚ. 

• Κατσαντώνη Σοφία, κλάδου ΠΕ / Δημοσιονομικών, 
υπάλληλος της 51ης Διεύθυνσης Προγραμματισμού και 
Ελέγχων /Τμήμα Ε'του Γ.Λ.Κ. 

• Ραπτόπουλος Παναγιώτης, κλάδου ΠΕ / Δημοσιονο¬ 
μικών, υπάλληλος της ΥΔΕ Ν.Π.Δ.Δ. εποπτευομένων από 
το Υπ. Αγροτικής Ανάπτυξης και Τροφίμων. 

• Κλειδοπούλου Άννα, υπάλληλος κλάδου ΠΕ/ Γεωτε¬ 
χνικών της 51ης Διεύθυνσης Προγραμματισμού και Ελέγ¬ 
χων/Τμήμα Ε'του Γ.Λ.Κ 

Συντονίστρια της ελεγκτικής ομάδας ορίζεται η Λιατσο- 
πούλου Ευγενία. 

3. Ο έλεγχος θα διενεργηθεί κατά το χρονικό διάστημα 
28/3 - 31/2003 και 4/4/2005 και θα αφορά δράσεις που 
επελέγησαν με βάση τη στατιστική μεθοδολογία ανάλυ¬ 
σης κινδύνου. Οι ελεγχόμενες πράξεις εντάσσονται στον 
Άξονα Προτεραιότητας 1 "Απασχολησιμότητα" του Ε.Π. 
Κ.Π. ΕΟυΑΕ. 

Ειδικότερα, θα ελεγχθεί η Αναπτυξιακή Σύμπραξη 
"ΚΕ.Μ.ΜΕ.ΠΑ.Π - ΗΦΑΙΣΤΟΣ", τελικός δικαιούχος της 
πράξης: "Κέντρο μεταπληροφόρησης και ανάδειξης τε¬ 
χνικών δεξιοτήτων για μετανάστες, παλιννοστούντες, 
πρόσφυγες" (Κωδικός ΟΠΣ 70666). 

Ο έλεγχος θα αφορά τα παρακάτω υποέργα: 

1) "Εκπαίδευση για αναβάθμιση των επαγγελματικών 
δεξιοτήτων των παλιννοστούντων, μεταναστών, προσφύ¬ 
γων", υποέργο 11 

2) "Εκστρατεία ενημέρωσης-ευαισθητοποίησης", υπο- 
έργο 13 

3) "Λειτουργίατου Κέντρου Μεταπληροφόρησης", υπο- 
έργο 16 

4. Έργο της Ελεγκτικής Ομάδας είναι ο έλεγχος των 
πράξεων και ειδικότερα: 

• η διαπίστωση της πορείας υλοποίησης των πράξεων, 
σύμφωνα με τις εθνικές και κοινοτικές διατάξεις, 

• η ύπαρξη επαρκούς διαδρομής ελέγχου στο επίπεδο 
κεντρικών υπηρεσιών και τελικών δικαιούχων, 

• ο έλεγχος του συστήματος διαχείρισης και ελέγχου 
του Τελικού Δικαιούχου για τις συγκεκριμένες πράξεις, 

• η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών, καθώς 
και 

• η επιτόπια εξακρίβωση της υλοποίησης του φυσικού 
αντικειμένου των πράξεων. 

5. Μετά το πέρας του ελέγχου θα συνταχθεί έκθεση με 
τα αποτελέσματα του ελέγχου, η οποία θα υποβληθεί στη 
Διεύθυνση 51η Προγραμματισμού και Ελέγχου του Γενι¬ 
κού Λογιστηρίου του Κράτους, για εισήγηση στην Επι¬ 
τροπή Δημοσιονομικού Ελέγχου (Ε.Δ.ΕΛ.). 

6. Στα μέλη της ελεγκτικής ομάδας θα καταβληθεί η 
προβλεπόμενη, από την υπό στοιχείο 6 του προοιμίου 
απόφαση, αποζημίωση. 

Η απόφαση αυτή να δημοσιευτεί στην Εφημερίδα της 
Κυβέρνησης. 

Αθήνα, 21 Μαρτίου 2005 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 

Αριθ.Φ. 10043/3338/803 (3) 

Ανάθεση έργου με μίσθωση από το ΤΣΜΕΔΕ. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ -ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1) Τις διατάξεις του άρθρου 6του Ν. 2527/1997 και του 
άρθρου 17 του Ν. 2747/1999 

2) Την ΔΙΠΠ/Φ. ΕΓΚΡ.7/21/25816/28.01.2005 απόφαση 
της Επιτροπής του άρθρου 2 παρ. 1 της αριθμ. 55/1998 
ΠΥΣ. 

3) Την υπ’ αριθμ. 65857/08.11.2004 γνωμοδότηση του 
Τμήματος Δικαστικού του ΤΣΜΕΔΕ. 

4) Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του Προϋπολογισμού 
του ΤΣΜΕΔΕ ύψους 388.073,00 Ευρώ περίπου, για την 
οποία έχουν προβλεφθεί οι σχετικές πιστώσεις στον Π ρο- 
ϋπολογισμό του Ταμείου έτους 2005 με τα στοιχεία 
ΚΑ0413101,0413102 και 0413103. 

5) Την υπ’ αριθμ. ΔΙΔΚ/Φ1/2/6139 (ΦΕΚ 527/Β7 
24.3.2004) απόφαση του Πρωθυπουργού και του 
ΥΠ.ΕΣ.Δ.ΔΑ Ανάθεση αρμοδιοτήτων στους Υφυπουρ¬ 
γούς ΥΠ.ΕΣ.Δ.ΔΑ", αποφασίζουμε: 

Καθορίζουμε τον αριθμό των προσώπων στα οποία μπο¬ 
ρεί το Ταμείο Συντάξεων Μηχανικών και Εργοληπτών Δη¬ 
μοσίων Έργων (ΤΣΜΕΔΕ) να αναθέσει έργο με μίσθωση 
για τον έλεγχο της ιατροφαρμακευτικής, νοσοκομειακής 
και οδοντιατρικής περίθαλψης των ασφαλισμένων του, σε 
ογδόντα (80) ελεγκτές ιατρούς διαφόρων ειδικοτήτων και 
οδοντιάτρους, για χρονικό διάστημα ενός έτους. 

Οι ανωτέρω γιατροί και οδοντίατροι θα πρέπει να είναι 
πτυχιούχοι ιατρικής ή οδοντιατρικής σχολής αντίστοιχα 
της ημεδαπής ή ισοτίμου σχολής της αλλοδαπής και να 
έχουν άδεια άσκησης επαγγέλματος. 

Οι εν λόγω ιατροί θα κατανέμονται στα γραφεία και τμή¬ 
ματα του ΤΣΜΕΔΕ και θα αμείβονται ως εξής: 

Α. ΕΣΩΤΕΡΙΚΟΙ ΕΛΕΓΚΤΕΣ ΙΑΤΡΟΙ 

1. Για το Κεντρικό Κατάστημα ΤΣΜΕΔΕ Αθήνας (Περι¬ 
φέρεια Αττικής) : Έξι (6) ελεγκτές ιατροί. Έργο του καθε- 
νός θα είναι ο έλεγχος των εκκρεμών λογαριασμών νοση¬ 
λίων των ασφαλισμένων, ο αριθμός των οποίων θα ανέρ¬ 
χεται μέχρι 16.200 περιπτώσεις με συνολική αμοιβή 
εκάστου 13.904 Ευρώ. 

2. Για την περιφέρεια Αττικής περιοχής Πειραιά: Ένας 
(1) ελεγκτής ιατρός. 

Έργο του θα είναι ο έλεγχος των εκκρεμών λογαρια¬ 
σμών νοσηλίων των ασφαλισμένων του Ταμείου της πε¬ 
ριοχής Πειραιά, ο αριθμός των οποίων θα ανέρχεται μέχρι 
6.000 περιπτώσεις με συνολική αμοιβή 9.522 Ευρώ. 

3. Για το ΤΣΜΕΔΕ Θεσσαλονίκης δύο (2) ελεγκτές ια¬ 
τροί. Έργο τους θα είναι ο έλεγχος των εκκρεμών λογα¬ 
ριασμών νοσηλίων των ασφαλισμένων, ο αριθμός των 
οποίων θα ανέρχεται μέχρι 13.200 περιπτώσεις για τον 
καθένα με συνολική αμοιβή εκάστου 9.920 Ευρώ. 

4. Για το ΤΣΜΕΔΕ Ηρακλείου: Ένας (1) ελεγκτής ια¬ 
τρός. Έργο του θα είναι ο έλεγχος των εκκρεμών λογα¬ 
ριασμών νοσηλίων των ασφαλισμένων, ο αριθμός των 
οποίων θα ανέρχεται μέχρι 9.050 περιπτώσεις με συνολι¬ 
κή αμοιβή 6.253 Ευρώ. 

5. Γ ια τα καταστήματα του ΤΣΜΕΔΕ Λαρίσης και Κοζά¬ 
νης από ένας (1) ελεγκτής ιατρός. Έργο του κάθε ελεγκτή 


θα είναι ο έλεγχος των εκκρεμών λογαριασμών νοσηλίων 
των ασφαλισμένων, ο αριθμός των οποίων θα ανέρχεται 
μέχρι 6.050 περιπτώσεις με συνολική αμοιβή εκάστου 
4.528 Ευρώ. 

6. Γ ια τα καταστήματα του ΤΣΜΕΔΕ Τρίπολης και Χαλ- 
κίδος από ένας (1) ελεγκτής ιατρός. Έργο του κάθε ελε¬ 
γκτή θα είναι ο έλεγχος των εκκρεμών λογαριασμών νο¬ 
σηλίων των ασφαλισμένων, ο αριθμός των οποίων θα 
ανέρχεται μέχρι 3.550 περιπτώσεις με συνολική αμοιβή 
εκάστου 3.449 Ευρώ. 

7. Για το ΤΣΜΕΔΕ Πατρών: Ένας (1) ελεγκτής ιατρός. 
Έργο του θα είναι ο έλεγχος των εκκρεμών λογαριασμών 
νοσηλίων των ασφαλισμένων, ο αριθμός των οποίων θα 
ανέρχεται μέχρι 10.050 περιπτώσεις με συνολική αμοιβή 
7.980 Ευρώ. 

8. Γ ια τα καταστήματα του ΤΣΜΕΔΕ Τρικάλων, Κατερί¬ 
νης, Βέροιας και Σερρών από ένας (1) ελεγκτής ιατρός. 
Έργο του κάθε ελεγκτή θα είναι ο έλεγχος των εκκρεμών 
λογαριασμών νοσηλίων των ασφαλισμένων, ο αριθμός 
των οποίων θα ανέρχεται μέχρι 4.050 περιπτώσεις με συ¬ 
νολική αμοιβή εκάστου 3.664 Ευρώ. 

9. Για τα καταστήματα του ΤΣΜΕΔΕ Βόλου, Λαμίας Ρό¬ 
δου, Καβάλας Αγρίνιου και Χανίων από ένας (1) ελεγκτής 
ιατρός. Έργο του κάθε ελεγκτή θα είναι ο έλεγχος των εκ¬ 
κρεμών λογαριασμών νοσηλίων των ασφαλισμένων, ο 
αριθμός των οποίων θα ανέρχεται μέχρι 4.550 περιπτώ¬ 
σεις με συνολική αμοιβή εκάστου 3.881 Ευρώ. 

10. Για τα καταστήματα του ΤΣΜΕΔΕ Ξάνθης, Ρεθύ- 
μνου, Πύργου, Δράμας, Άρτας, Κέρκυρας, Κομοτηνής και 
Καλαμάτας από ένας (1) ελεγκτής ιατρός. Έργο του κάθε 
ελεγκτή θα είναι ο έλεγχος των εκκρεμών λογαριασμών 
νοσηλίων των ασφαλισμένων, ο αριθμός των οποίων θα 
ανέρχεται μέχρι 3.250 περιπτώσεις με συνολική αμοιβή 
εκάστου 3.235 Ευρώ. 

11. Για τα καταστήματα του ΤΣΜΕΔΕ Λειβαδιάς και 
Ηγουμενίτσας από ένας (1) ελεγκτής ιατρός. Έργο του 
κάθε ελεγκτή θα είναι ο έλεγχος των εκκρεμών λογαρια¬ 
σμών νοσηλίων των ασφαλισμένων, ο αριθμός των οποί¬ 
ων θα ανέρχεται μέχρι 2.550 περιπτώσεις με συνολική 
αμοιβή εκάστου 2.802 Ευρώ. 

12. Για τα καταστήματα του ΤΣΜΕΔΕ Καστοριάς, Καρ¬ 
δίτσας, Εδέσσης και Αγίου Νικολάου από ένας (1) ελε¬ 
γκτής ιατρός. Έργο του κάθε ελεγκτή θα είναι ο έλεγχος 
των εκκρεμών λογαριασμών νοσηλίων των ασφαλισμέ¬ 
νων, ο αριθμός των οποίων θα ανέρχεται μέχρι 3.050 πε¬ 
ριπτώσεις με συνολική αμοιβή εκάστου 3.018 Ευρώ. 

13. Γ ια τα καταστήματα του ΤΣΜΕΔΕ Κιλκίς και Λέσβου 
από ένας (1) ελεγκτής ιατρός. Έργο του κάθε ελεγκτή θα εί¬ 
ναι ο έλεγχος των εκκρεμών λογαριασμών νοσηλίων των 
ασφαλισμένων, ο αριθμός των οποίων θα ανέρχεται μέχρι 
2.350 περιπτώσεις με συνολική αμοιβή εκάστου 2.587 Ευρώ. 

14. Για το ΤΣΜΕΔΕ Ιωαννίνων: Ένας (1) ελεγκτής ια¬ 
τρός. Έργο του θα είναι ο έλεγχος των εκκρεμών λογα¬ 
ριασμών νοσηλίων των ασφαλισμένων, ο αριθμός των 
οποίων θα ανέρχεται μέχρι 7.050 περιπτώσεις με συνολι¬ 
κή αμοιβή 6.037 Ευρώ. 

Β. ΝΟΣΟΚΟΜΕΙΑΚΟΙ ΕΛΕΓΚΤΕΣ ΙΑΤΡΟΙ 

1. Για το Κεντρικό Κατάστημα του ΤΣΜΕΔΕ Αθηνών: 
ένας (1) νοσοκομειακός ελεγκτής ιατρός. Έργο του θα εί¬ 
ναι ο έλεγχος των νοσοκομειακών νοσηλίων και των νο- 
σηλίωντου εξωτερικούτων ασφαλισμένων του Ταμείου ο 
αριθμός των οποίων θα ανέρχεται μέχρι 5.000 περιπτώ¬ 
σεις με συνολική αμοιβή 19.599 Ευρώ. 

2. Για το ΤΣΜΕΔΕ Θεσσαλονίκης: δύο (2) ελεγκτές νο¬ 
σοκομειακοί ιατροί. 

Έργο του κάθε ελεγκτή θα είναι ο έλεγχος των νοσοκο¬ 
μειακών νοσηλίων των ασφαλισμένων του Ταμείου, ο 
αριθμός των οποίων θα ανέρχεται μέχρι 1.950 περιπτώ¬ 
σεις με συνολική αμοιβή 8.194 Ευρώ. 

Γ. ΕΛΕΓΚΤΕΣ ΟΔΟΝΤΙΑΤΡΟΙ 

1. Για το Κεντρικό Κατάστημα ΤΣΜΕΔΕ Αθηνών (Περι¬ 
φέρεια Αττικής): δύο (2) ελεγκτές οδοντίατροι. Έργο του 
κάθε ελεγκτή θα είναι ο έλεγχος των εκκρεμών οδοντια¬ 
τρικών νοσηλίων (προέγκριση, τελικός έλεγχος και έλεγ¬ 
χος δικαιολογητικών) των ασφαλισμένων του Ταμείου ο 
αριθμός των οποίων θα ανέρχεται μέχρι 6.100 περιπτώ¬ 
σεις με συνολική αμοιβή εκάστου 10.782 Ευρώ. 

2. Γιατο ΤΣΜΕΔΕ Θεσσαλονίκης: δύο (2) ελεγκτές οδο¬ 
ντίατροι. Έργο του κάθε ελεγκτή θα είναι ο έλεγχος των 
εκκρεμών οδοντιατρικών νοσηλίων (προέγκριση, τελικός 
έλεγχος και έλεγχος δικαιολογητικών) των 

ασφαλισμένων του Ταμείου ο αριθμός των οποίων θα 
ανέρχεται μέχρι 4.050 περιπτώσεις με συνολική αμοιβή 
εκάστου 7.763 Ευρώ. 

3. Γιατα Καταστήματα του ΤΣΜΕΔΕ καιτις περιοχές Βέ¬ 
ροιας, Λέσβου, Σπάρτης, Ναυπλίου, Χίου, Λευκάδας, 
Ξάνθης, Ρεθύμνου, Καστοριάς και Κω : από ένας (1) ελε¬ 
γκτής οδοντίατρος. Έργο του κάθε ελεγκτή θα είναι ο 
έλεγχος των εκκρεμών οδοντιατρικών νοσηλίων (προέ¬ 
γκριση, τελικός έλεγχος και έλεγχος δικαιολογητικών) 
των ασφαλισμένων του Ταμείου ο αριθμός των 

οποίων θα ανέρχεται μέχρι 300 περιπτώσεις με συνολι¬ 
κή αμοιβή εκάστου 2.155 Ευρώ. 

4. Για τα Καταστήματα του ΤΣΜΕΔΕ Ρόδου, Κοζάνης 
και Σερρών: από ένας (1) ελεγκτής οδοντίατρος. Έργο 
του κάθε ελεγκτή θα είναι ο έλεγχος των εκκρεμών οδο¬ 
ντιατρικών νοσηλίων (προέγκριση, τελικός έλεγχος και 
έλεγχος δικαιολογητικών) των ασφαλισμένων του Ταμεί¬ 
ου ο αριθμός των οποίων θα ανέρχεται μέχρι 500 περι¬ 
πτώσεις με συνολική αμοιβή εκάστου 3.017 Ευρώ. 

5. Γ ιατα Καταστήματατου ΤΣΜΕΔΕ Αλεξανδρούπολης, 
Πτολεμαίδας, Άρτας, Κέρκυρας, Κομοτηνής, Ιωαννίνων 
και Καλαμάτας: από ένας (1) ελεγκτής οδοντίατρος. Έρ¬ 
γο του κάθε ελεγκτή θα είναι ο έλεγχος των εκκρεμών 
οδοντιατρικών νοσηλίων (προέγκριση, τελικός έλεγχος 
και έλεγχος δικαιολογητικών) των ασφαλισμένων του Τα¬ 
μείου ο αριθμός των οποίων θα ανέρχεται μέχρι 450 περι¬ 
πτώσεις με συνολική αμοιβή εκάστου 2.802 Ευρώ. 

6. Γ ιατα Καταστήματατου ΤΣΜΕΔΕ Εδέσσης, Αγίου Νι¬ 
κολάου, Καρδίτσας και Δράμας: από ένας (1) ελεγκτής 
οδοντίατρος. Έργο του κάθε ελεγκτή θα είναι ο έλεγχος 
των εκκρεμών οδοντιατρικών νοσηλίων (προέγκριση, τε¬ 
λικός έλεγχος και έλεγχος δικαιολογητικών) των ασφαλι¬ 
σμένων του Ταμείου ο αριθμός των οποίων θα ανέρχεται 
μέχρι 430 περιπτώσεις με συνολική αμοιβή εκάστου 2.587 
Ευρώ. 

7. Γ ιατο ΤΣΜΕΔΕ Καβάλας: ένας (1) ελεγκτής οδοντία¬ 
τρος. Έργο του θα είναι ο έλεγχος των εκκρεμών οδο¬ 
ντιατρικών νοσηλίων (προέγκριση, τελικός έλεγχος και 
έλεγχος δικαιολογητικών) των ασφαλισμένων του Ταμεί¬ 
ου ο αριθμός των οποίων θα ανέρχεται μέχρι 650 περι¬ 
πτώσεις με συνολική αμοιβή 3.664 Ευρώ. 

8. Για τα Καταστήματατου ΤΣΜΕΔΕ Χαλκίδας και Ηγου¬ 
μενίτσας: από ένας (1) ελεγκτής οδοντίατρος. Έργο του 
κάθε ελεγκτή θα είναι ο έλεγχος των εκκρεμών οδοντια¬ 
τρικών νοσηλίων (προέγκριση, τελικός έλεγχος και έλεγ¬ 


χος δικαιολογητικών) των ασφαλισμένων του Ταμείου ο 
αριθμός των οποίων θα ανέρχεται μέχρι 400 περιπτώσεις 
με συνολική αμοιβή εκάστου 2.370 Ευρώ. 9. Γ ια τα Κατα¬ 
στήματα του ΤΣΜΕΔΕ Κατερίνης, Βόλου και Χανιών: από 
ένας (1) ελεγκτής οδοντίατρος. Έργο του κάθε ελεγκτή 
θα είναι ο έλεγχος των εκκρεμών οδοντιατρικών νοσηλίων 
(προέγκριση, τελικός έλεγχος και έλεγχος δικαιολογητι- 
κών) των ασφαλισμένων του Ταμείου ο αριθμός των οποί¬ 
ων θα ανέρχεται μέχρι 600 περιπτώσεις με συνολική αμοι¬ 
βή εκάστου 3.449 Ευρώ. 

Το έργο των παραπάνω ιατρών και οδοντιάτρων δεν 
ανάγεται στον κύκλο των καθηκόντωντων υπαλλήλωντου 
Ταμείου και δεν συνδέεται με το ωράριο εργασίας της 
υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 2005 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΑΠΑΣΧΟΛΗΣΗΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΟΙΝΩΝΙΚΗΣ ΠΡΟΣΤΑΣΙΑΣ 

ΑΠ. ΑΝΔΡΕΟΥΛΑΚΟΣ Π. ΠΑΝΑΓΙΩΤΟΠΟΥΛΟΣ 

-♦- 

Αριθ. 2972 (4) 

Τροποποίηση Οργανισμού Εσωτερικής Υπηρεσίας 
Δήμου Σηπιάδος Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 12του Ν. 1188/1981 , όπως 
αντικαταστάθηκε με την παρ. 5 του άρθρου 8 , του Ν. 
2307/1995 

2. Τις διατάξεις του Π.Δ. 37/1987 και όπως συμπληρώ¬ 
θηκε μετά Π.Δ. 22/1990 και 50/2001 

3. Την 46/1999 απόφαση του Δημοτικού Συμβουλίου 
Δήμου Σηπιάδος με την οποία ψηφίστηκε ο Οργανισμός 
Εσωτερική ς Υπηρεσίας (αριθμ. εγκριτ. 126495/28.4.99 
ΦΕΚ 822/1999 τ. Β'. 

4. Την 89/2004 απόφαση του Δημοτικού Συμβουλίου 
Δήμου Σηπιάδος με την οποία εγκρίθηκε η τροποποίηση 
του ΟΈ.Υ για τους λόγους που αναφέρονται σ’ αυτή . 

5. Την 161238/10.5.2001 απόφαση του Γενικού Γραμ¬ 
ματέα Περιφέρειας Θεσσαλίας περί εξουσιοδότησης για 
υπογραφή εγγράφων στον προϊστάμενο της Διεύθυνσης 
Τοπικής Αυτοδιοίκησης Μαγνησίας. 

6. Την 18/2004 σύμφωνη γνωμοδότηση του Υπηρεσια¬ 
κού Συμβουλίου ΟΤΑ Ν. Μαγνησίας, αποφασίζουμε: 

Εγκρίνουμε την 89/2004 απόφαση του Δημοτικού Συμ¬ 
βουλίου Δήμου Σηπιάδος με την οποία τροποποιείται ο 
Οργανισμός Εσωτερικής Υπηρεσίας ως εξής : 

ΚΕΦΑΛΑΙΟ Β 
ΟΡΓΑΝΙΚΕΣ ΘΕΣΕΙΣ 
ΑΡΘΡΟ 3 

Στην υποπερίπτωση 

II ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

Προστίθενται τα εξής: 

Κλάδος ΠΕ4 Αρχιτεκτόνων μηχανικών μία (1) θέση. 

Κλάδος ΠΕ6 Τοπογράφων μηχανικών μία (1) θέση. 

Κλάδος ΤΕ Έργων υποδομής μία (1) θέση. 

Κλάδος ΔΕ23 Δημοτικής Αστυνομίας δύο (2) θέσεις. 

Κλάδος ΔΕ 28 Χειριστών μηχανημάτων έργων μία (1) θέ¬ 
ση. 

ΑΚΡΟΤΕΛΕΥΤΙΟ ΑΡΘΡΟ 

Στον προϋπολογισμό του τρέχοντος έτους υπάρχουν 
εγκεκριμένες πιστώσεις στους αντίστοιχους κωδικούς 
αριθμούς για την κάλυψη της μισθοδοσίας του υπάρχο- 
ντος προσωπικού . Η μελλοντική επιβάρυνση του προϋ¬ 
πολογισμού του Δήμου από την απόφαση αυτή υπολογί¬ 
ζεται στο ποσό των 95.000 € και δύναται να καλυφθεί από 
τα τακτικά έσοδα του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 10 Μαρτίου 2005 

Με εντολή Γενικού Γραμματέα Περιφέρειας 
Η Προϊσταμένη Δ/νσης 
ΔΑΝΑΗ ΧΡΙΣΤΟΓΙΑΝΝΗ 

- 1 - 

Αριθ. 49428/2004 (5) 

Συγχώνευση των Κ.Α.Π.Η. Τριλόφου, Καρδίας, Κάτω Σχο- 
λαρίου και Πλαγιαρίου του Δήμου Μίκρας Ν. Θεσσα¬ 
λονίκης σε ενιαίο νομικό πρόσωπο με την επωνυμία 
"Κέντρο Ανοικτής Προστασίας Ηλικιωμένων Μίκρας". 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ.410/1995 
(Δ.Κ.Κ.). 

2. Τις διατάξεις της παρ. 6 του άρθρου 10 Ν.2503/1997. 

3. Τις συστατικές πράξεις (αποφάσεις): 

α) Αριθμ. ΕΣ 88/1996 της Περιφερειακής Διοίκησης Νο¬ 
μού Θεσσαλονίκης που δημοσιεύθηκεστο 172/1996 (τεύ¬ 
χος Β) Φ.Ε.Κ. για το Κ.Α.Π.Η. Τριλόφου. 

β) Αριθμ. ΕΣ 23281/1995 της Περιφερειακής Διοίκησης 
Νομού Θεσσαλονίκης που δημοσιεύθηκε στο 535/1995 
(τεύχος Β) Φ.Ε.Κ., για το Κ.Α.Π.Η. Πλαγιαρίου. 

γ) Αριθμ. ΕΣ 18947/1995 της Περιφερειακής Διοίκησης 
Νομού Θεσσαλονίκης που δημοσιεύθηκε στο 465/1995 
Φ.Ε.Κ. (τεύχος Β) για το Κ.Α.Π.Η. Κάτω Σχολαρίου. 

δ) Αριθμ. 17757/1996 της Περιφερειακής Διοίκησης Νο¬ 
μού Θεσσαλονίκης που δημοσιεύθηκε στο 555/1996 (τεύ¬ 
χος Β) Φ.Ε.Κ. για το Κ.Α.Π.Η. Καρδίας. 

4. Την υπ’ αριθμ. 225/2004 απόφαση του δημοτικού συμ¬ 
βουλίου Μίκρας με την οποία συγχωνεύονται τα παραπά¬ 
νω Κ.Α.Π.Η. σε ενιαίο νομικό πρόσωπο. 

5. Την υπ’ αριθμ. 5631/26.7.2000 (ΦΕΚ 
1032/Β/22.8.2000) απόφαση του Γενικού Γ ραμματέα Πε¬ 
ριφέρειας Κεντρικής Μακεδονίας όπως αναδημοσιεύτη¬ 
κε στο ΦΕΚ 1339/τ.Β/6.11.2000, τροποποιήθηκε και συ¬ 
μπληρώθηκε με την υπ’ αριθμ. 7427/19.8.2004 (ΦΕΚ 
1293/Β’/23.8.2004) απόφασή μας "περί ορισμού εισηγη¬ 
τών και μεταβίβαση εξουσίας υπογραφής "Με εντολή Γε¬ 
νικού Γ ραμματέα" αποφάσεων, εγγράφων και άλλων πρά¬ 
ξεων στο Γενικό Διευθυντή, Διευθυντές και Προϊσταμέ¬ 
νους Διευθύνσεων, Τμημάτων και Γραφείων των 
Υπηρεσιών της Περιφέρειας Κεντρικής Μακεδονίας", 
αποφασίζουμε: 

1. Τη συγχώνευση των τεσσάρων (4) νομικών προσώπων 
με την επωνυμία, Κ.Α.Π.Η. Τριλόφου, Καρδίας, Κάτω Σχο¬ 
λαρίου και Πλαγιαρίου του Δήμου Μίκρας Ν. Θεσσαλονί¬ 


κης σε ενιαίο νομικό πρόσωπο με την επωνυμία "Κέντρο 
Ανοικτής Προστασίας Ηλικιωμένων (Κ.Α.Π.Η.) Μίκρας". 

2. Σκοπός του Νομικού Προσώπου είναι η παροχή ια- 
τροκοινωνικής προστασίας στα ηλικιωμένα άτομα της πε¬ 
ριοχής του δήμου Μίκρας ώστε αυτά να παραμένουν 
ενεργά μέλη της κοινωνίας και του τόπου τους. 

3. Πόροι του νομικού προσώπου είναι οι: 

α) Ετήσια επιχορήγηση του δήμου Μίκρας ύψους 
40.000 Ευρώ τουλάχιστον. 

β) Επιχορήγηση και κάθε άλλη παροχή του Κράτους, εί¬ 
τε απευθείας προς το Νομικό Πρόσωπο, είτε προς το Δή¬ 
μο Μίκρας για το Νομικό τούτο Πρόσωπο. 

γ) Κάθε είδους συνδρομές, εισφορές, δωρεές , κληρο¬ 
νομιές και κληροδοσίες. 

δ) Τα έσοδα από τη συμβολική συμμετοχή των μελώντου 

ε) Εισπράξεις από το αντίτιμο πραγμάτων ή υπηρεσιών 
που παρέχονται από το Νομικό Πρόσωπο. 

στ) Πρόσοδοι από την ίδια αυτού περιουσία. 

ζ) Κάθε άλλη νόμιμη πρόσοδος. 

4. Περιουσία του Νομικού Προσώπου είναι το σύνολο 
της περιουσίας των συγχωνευθέντων νομικών προσώπων 
που είχε παραχωρηθεί από το Δήμο σ' αυτά αποκτήθηκε 
κατά την προηγούμενη λειτουργία τους. 

5. Το νομικό πρόσωπο διοικείται από διοικητικό συμ¬ 
βούλιο, σύμφωνα με τις διατάξεις της παρ.3 του άρθρου 
203 του Π.Δ. 401/1995. 

6. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο και όταν αυ¬ 
τός απουσιάζει ή κωλύεται από τον αντιπρόεδρο. 

7. Από τη δημοσίευση της απόφασης μας για τη συγχώ¬ 
νευση στην Εφημερίδα της Κυβερνήσεως ( Φ.Ε.Κ.) , το 
νέο Νομικό Πρόσωπο στο οποίο συγχωνεύτηκαν τα άλλα 
υποκαθίσταται αυτοδικαίως και χωρίς καμία άλλη διατύ¬ 
πωση, σε όλα εν γένει τα δικαιώματα και τις υποχρεώσεις 
των συγχωνευθέντων νομικών προσώπων εξομοιούμενο 
με καθολικό διάδοχο. 

8. Από τη σύσταση του νέου νομικού προσώπου προκα- 
λείται ετησίως στο Δήμο Μίκρας δαπάνη ύψους 40.000 
ευρώ τουλάχιστον για το τρέχον και για τα επόμενα οικο¬ 
νομικά έτη. Για τη δαπάνη αυτή έχει προβλεφθεί σχετική 
πίστωση στον προϋπολογισμό του Δήμου, Οικονομικού 
έτους 2005 (Κ.Α. 212). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 24 Φεβρουάριου 2005 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 3442 + 1134 (6) 

Σύσταση ενιαίας επιχείρησης ύδρευσης - αποχέτευσης 
με την επωνυμία «Δημοτική Επιχείρηση Ύδρευσης- 
Αποχέτευσης Γαζίου του Νομού Ηρακλείου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 1 παρ. 3 του Ν. 1069/1980 
«Περί κινήτρων δια την ίδρυσιν επιχειρήσεων υδρεύσεως 
και αποχετεύσεως» (ΦΕΚ ΑΊ 91 /1980) 

2. Τις διατάξεις του άρθρου 6 παρ. 1 του Ν.2307/1995 
(ΦΕΚ ΑΊ 13/1995) 

3. Τις διατάξεις του άρθρου 1 παρ. 1 του Ν.2647/1998 
(ΦΕΚ Α'237/1998) 

4. Την υπ’ αριθμ. 14/2005 απόφαση του δημοτικού συμ¬ 
βουλίου Γαζιού, με την οποία συμπληρώνεται η αρ. 
559/2004, σε ορθή επανάληψη και η 450/2004 όμοιες, για 
την σύσταση δημοτικής επιχείρησης Ύδρευσης- Αποχέ¬ 
τευσης με την επωνυμία «Δημοτική Επιχείρηση Ύδρευ¬ 
σης- Αποχέτευσης Γ αζίου». 

5. Το γεγονός ότι από την παρούσα απόφαση προκα- 
λείται δαπάνη σε βάρος του προϋπολογισμού του Δήμου 
Γαζιού, το ύψος της οποίας ανέρχεται για το έτος 2005 
στο ποσό των 20000 €, για το οποίο θα εγγράφει πίστωση 
στον υπό κατάρτιση προϋπολογισμό έτους 2005. Για δε 
τα έτη 2006, 2007, 2008 και 2009, δαπάνη αντίστοιχα ανά 
έτος 20000 ευρώ, 20000 ευρώ, 20000 ευρώ και 20000 ευ¬ 
ρώ, για τις οποίες θα εγγραφούν αντίστοιχες πιστώσεις 
στους αντίστοιχους κωδικούς, αποφασίζουμε: 

Εγκρίνεταιη αρ. 14/2005 απόφαση του Δημοτικού Συμ¬ 
βουλίου Γαζιού, με την οπόια συμπληρώνεται η αρ. 
559/2004, σε ορθή επανάληψη και η 450/2004 όμοιες, για 
την σύσταση δημοτικής επιχείρησης ύδρευσης- αποχέ¬ 
τευσης με την επωνυμία «Δημοτική Επιχείρηση Ύδρευ¬ 
σης- Αποχέτευσης Γ αζίου», που έχει ως εξής: 

1. Συνιστάται στο Δήμο Γ αζίου του Νομού Ηρακλείου 
επιχείρηση ύδρευσης αποχέτευσης με την επωνυμία "Δη¬ 
μοτική Επιχείρηση Ύδρευσης - Αποχέτευσης Γ αζίου" (άρ¬ 
θρο 1 παρ. 1 του Ν. 1069/1980). 

2. Η Δημοτική Επιχείρηση Ύδρευσης - Αποχέτευσης εί¬ 
ναι Νομικό Πρόσωπο Ιδιωτικού Δικαίου κοινωφελούς χα¬ 
ρακτήρα και διέπεται ως προς τη διοίκηση, οργάνωση, 
εκτέλεση, λειτουργία και συντήρηση των έργων της αρ- 
μοδιότητάς της, καθώς και τις πηγές χρηματοδότησής 
της από τις διατάξεις του Ν. 1069/1980. Γ ια τα λοιπά θέ¬ 
ματα εφαρμόζονται διατάξεις του Π .Δ. 410/1995 και οι κα¬ 
νόνες της ιδιωτικής οικονομίας. 

3. Στους σκοπούς της επιχείρησης περιλαμβάνονται: η 
μελέτη, κατασκευή, συντήρηση, εκμετάλλευση, διοίκηση 
και λειτουργία των δικτύων ύδρευσης και αποχέτευσης 
ακάθαρτων και όμβριων υδάτων, καθώς και των μονάδων 
επεξεργασίας λυμάτων και αποβλήτων της περιοχής αρ- 
μοδιότητάςτης. 

4. Η διάρκεια της επιχείρησης ορίζεται σε εκατό (100) 
έτη από την ημερομηνία δημοσίευσης της απόφασης αυ¬ 
τής στην Εφημερίδα της Κυβερνήσεως και παρατείνεται 
χωρίς άλλη διαδικασία για δέκα (10) επιπλέον έτη κάθε 
φορά, εφόσον δεν ληφθεί απόφαση διάλυσηςτηςαπότον 
φορέα σύστασής της. 

5. Έδρα της επιχείρησης είναι ο Δήμος Γ αζίου του Νο¬ 
μού Ηρακλείου (άρθρο 1 παρ. 3 του Ν. 1069/1980). 

6. Περιοχή αρμοδιότητας της επιχείρησης είναι η διοι¬ 
κητική περιφέρεια του Δήμου Γ αζίου του Νομού Ηρακλεί¬ 
ου (άρθρο 1 παρ. 3 του Ν. 1069/1980). 

7. Η εκμετάλλευση των έργων και υπηρεσιών της επι¬ 
χείρησης ενεργείται σύμφωνα με τις διατάξεις του Ν. 
1069/1980 (άρθρο 1 παρ. 3του Ν. 1069/1980). 

8. Η Επιχείρηση διοικείται από Διοικητικό Συμβούλιο, 
που θα αποτελείται από επτά μέλη, τα οποία ορίζονται μα¬ 
ζί με τους αναπληρωτές τους από το δημοτικό συμβούλιο. 

Από τα μέλη αυτά: 

Α) Τέσσερα είναι μέλη του Δημοτικού Συμβουλίου Γ αζί¬ 
ου (από τους οποίους ο ένας προέρχεται από τη μειοψη¬ 
φία). 

Β) Ένας εκπρόσωπος κοινωνικού φορέα της περιοχής. 


Γ) Δύο δημότες ή κάτοικοι του δήμου που διαθέτουν 
γνώσεις ή εμπειρία στο αντικείμενο δραστηριότητας της 
Δ.Ε.Υ.Α.Γ., εκ των οποίων ο ένας θα υποδεικνύεται από 
την μειοψηφία. 

Η θητεία του Διοικητικού Συμβουλίου ακολουθεί τη θη¬ 
τεία του Δημοτικού Συμβουλίου και λήγει μόλις εγκατα- 
σταθούντα νέα μέλη. 

Ο Πρόεδρος, ή σε περίπτωση κωλύματος ο Αντιπρόε¬ 
δρος του Διοικητικού Συμβουλίου εκπροσωπεί την επιχεί¬ 
ρηση ενώπιον του δικαστηρίου και κάθε αρχής. 

9. Πόροι της Επιχείρησης είναι: 

- Τα τέλη σύνδεσης με τα δίκτυα ύδρευσης και αποχέ¬ 
τευσης και το τέλος χρήσης υπονόμων (προκαταβολή της 
δαπάνης σύνδεσης από τους ιδιοκτήτες και εκκαθάριση 
μετά την εκτέλεση της εργασίας). 

- Η δαπάνη διακλάδωσης και σύνδεσης με τους αγω¬ 
γούς ύδρευσης και αποχέτευσης. 

- Η δαπάνη μετατόπισης αγωγών διακλαδώσεων και 
συνδέσεων, υδρομετρητών ή άλλων συναφών εργασιών. 

- Η εγγύηση χρήσης υδρομετρητών. 

- Η αξία του νερού που καταναλώνεται. 

- Το ειδικό τέλος για τη μελέτη και κατασκευή έργων 
ύδρευσης - αποχέτευσης. Αυτό επιβάλλεται από την 
Δ.Ε.Υ.Α τον επόμενο χρόνο από τη σύσταση της για μια 
δεκαετία και υπολογίζεται σε ποσοστό 80% στην αξία του 
νερού που καταναλώνεται. 

- Η ετήσια επιχορήγηση του Υπουργείου Εσωτερικών 
Δημόσιας Διοίκησης και Αποκέντρωσης (ΥΠ.ΕΣ.Δ.Α) 
προς στις Δ.Ε.Υ.Α. Η συγκεκριμένη επιχορήγηση ήρθε να 
αντικαταστήσει (άρθρο 43 του Ν.2065/1992) το ειδικό τέ¬ 
λος 3% που επέβαλλαν οι Δ.Ε.Υ.Α. στο ακαθάριστο εισό¬ 
δημα από οικοδομές (περιλαμβανομένου και του τεκμαρ¬ 
τού από ιδιοκατοίκηση) που βρίσκονταν στην περιφέρεια 
του Δήμου. Η συγκεκριμένη επιχορήγηση προκύπτει με 
βάση το πληθυσμιακό μέγεθος του Δήμου στα πλαίσια 
του οποίου λειτουργεί η ΔΕΥΑ. 

- Η επιχορήγηση απότο Πρόγραμμα Δημοσίων Επενδύ¬ 
σεων (Π.Δ.Ε) που χρησιμοποιείται αποκλειστικά για τη με¬ 
λέτη - κατασκευή - ανακατασκευή ή επέκταση έργων 
ύδρευσης - αποχέτευσης. 

- Οι συνεισφορές τρίτων για εκτέλεση έργων κατά προ¬ 
τεραιότητα. 

- Οι πρόσοδοι από την περιουσία ή τα έσοδα από την εκ¬ 
ποίηση της, δάνεια, κληρονομιές, δωρεές και λοιπές επι¬ 
χορηγήσεις. 

10. ΠΕΡΙΟΥΣΙΑ ΤΗΣ ΕΠΙΧΕΙΡΗΣΗΣ 

Στην περιουσία της Επιχείρησης ανήκουν τα πάγια που 
δημιουργήθηκαν ή δημιουργούνται από τα έργα ύδρευ¬ 
σης και αποχέτευσης που εκτελούνται στην περιοχή αρ¬ 
μοδιότητας της Επιχείρησης. 

Επίσης περιουσιακά στοιχεία της Επιχείρησης είναι τα 
οικόπεδα - αγροτεμάχια όπου βρίσκονται οι δεξαμενές 
και όλες οι εγκαταστάσεις της Επιχείρησης όπως και κά¬ 
θε είδους κτίσματα και ακίνητα που θα παραχωρηθούν 
από τον Δήμο Γ αζίου ή θα αγοραστούν από την Δ. Ε. Υ. Α. Γ. 

Τέλος, περιουσιακά στοιχεία της Επιχείρησης αποτε¬ 
λούν οι υπόνομοι και οι εγκαταστάσεις ύδρευσης και απο¬ 
χέτευσης ακαθάρτων ή όμβριων υδάτων, οι υπόνομοι ή 
ανοικτοί αγωγοί που εκβάλλουν άμεσα ή έμμεσα στο δί¬ 
κτυο, οι μονάδες επεξεργασίας πόσιμου νερού και υγρών 
αποβλήτων. 

11. Η επιχείρηση διαλύεται με τη συμπλήρωση του χρό¬ 
νου για τον οποίο έχει συσταθεί, ή εφόσον ληφθεί από- 

φάση διάλυσης της από τον φορέα σύστασης της. Μετά 
την εκκαθάριση της περιουσίας της επιχείρησης όσα πε¬ 
ριουσιακά στοιχεία απομένουν περιέρχονται στο Δήμο 
Γαζιού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 2 Μαρτίου 2005 

Με εντολή Γενικού Γραμματέα Περιφέρειας 
Ο Αναπληρωτής Γ ενικός Διευθυντής 
ΕΥΣΤΑΘΙΟΣ ΤΖΟΥΑΝΑΚΗΣ 

- 1 - 

Αριθ. 3225 (7) 

Τροποποίηση Οργανισμού Εσωτερικής Υπηρεσίας 
(ΟΕΥ) Δήμου Πάτμου, Ν. Δωδεκανήσου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 12 του Ν. 1188/1981, όπως 
αντικαταστήθηκε με το άρθρο 26του Ν. 1832/1989 και την 
παρ. 8 του Ν.2307/1995. 

2. Τις διατάξεις των Προεδρικών Διαταγμάτων 
37Α/1987, 22/1990 και 50/2001. 

3. Τις διατάξεις των άρθρων 7, 9, 11, 12 και 18 του Ν. 
2503/1997. 

4. Τις διατάξεις του άρθρου 1 του Ν. 2647/1998 και τις 
διατάξεις του άρθρου 13του Ν. 2672/1998. 

5. Τις διατάξεις του άρθρου 30 του Ν. 2738/1999. 

6. Τον ισχύοντα Οργανισμό Εσωτερικής Υπηρεσίας, ο 
οποίος δημοσιεύθηκε στο ΦΕΚ 1053/τ.Β’/25.8.2000. 

7. Το αριθμ. 31/09.11.2004 Πρακτικό του Υπηρεσιακού 
Συμβουλίου Υπαλλήλων ΟΤΑ Ν. Δωδ/σου. 

8. Την υπ’ αριθμ. 4699/Β/29.8.1997 (ΦΕΚ 891/τ.Β/ 
9.10.1997) απόφαση του Γενικού Γραμματέα Περιφέρει¬ 
ας Νοτίου Αιγαίου "Περί μεταβίβασης δικαιώματος υπο¬ 
γραφής στους Προϊστάμενους Δ/νσεων και Τμημάτων 
της Γ ενικής Δ/νσηςτης Περιφέρειας στο Νομό Δωδ/σου. 

9. Την υπ’ αριθμ. 84/2004 απόφαση του Δημοτικού Συμ¬ 
βουλίου Πάτμου, αποφασίζουμε: 

Τροποποιούμε τον ισχύων Οργανισμό Εσωτερικής Υπη¬ 
ρεσίας Δήμου Πάτμου, που δημοσιεύθηκε στο αριθμ. 
ΦΕΚ 1053/τ.Β’/25.8.2000 ως εξής: 

ΑΡΘΡΟ 15 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

Οι θέσεις που προβλέπονται ανά κατηγορία και κλάδο 
είναι οι εξής: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


ΚΛΑΔΟΣ 


ΘΕΣΕΙΣ 

ΠΕ 

Ειδικός Συνεργάτης 

1 (μία) 

ΠΕΙ 

Διοικητικών 

1 (μία) 

ΠΕΙ 

Διοικητικών (Οικονομολόγων) 

1 (μία) 

ΠΕ3 

Πολιτικών Μηχανικών 

1 (μία) 

ΠΕ4 

Αρχιτεκτόνων Μηχανικών 

1 (μία) 

ΠΕ5 

Μηχ/γων - Ηλεκτρολόγων Μηχ/κών 

1 (μία) 

ΠΕ11 

Πληροφορικής 

1 (μία) 


ΣΥΝΟΛΟ 

7 (επτά) 


ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 
ΚΛΑΔΟΣ ©ΕΣΕΙΣ 

ΤΕ2 Κοινωνικών Λειτουργών 1(μία) 


ΤΕ3 

Τεχν. Πολιτικών Μηχανικών 

1 (μία) 

ΤΕ4 

Τεχν. Μηχ. - Ηλεκτρ. Μηχ/κών 

1 (μία) 

ΤΕ5 

Τεχν. Τοπ. Μηχ/κών 

1 (μία) 

ΤΕ11 

Εποπτών Δημόσιας Υγείας 

1 (μία) 

ΤΕ17 

Διοικητικού- Λογιστικού 

1 (μία) 

ΤΕ19 

Πληροφορικής 

1 (μία) 

ΤΕ23 

Δημοτική Αστυνομία 

1 (μία) 


ΣΥΝΟΛΟ 

8 (οκτώ) 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

ΚΛΑΔΟΣ 


ΘΕΣΕΙΣ 

ΔΕΙ 

Διοικητικών 

10 (δέκα) 

ΔΕ6 

Σχεδιαστών 

1 (μία) 

ΔΕ 14 

Ελεγκτών εσόδων-εξόδων 

2 (δύο) 

ΔΕ 15 

Εισπρακτόρων 

1 (μία) 

ΔΕ23 

Ειδικής Υπηρεσίας (Αστυνόμοι) 

3 (τρεις) 

ΔΕ24 

Ηλεκτρολόγων 

1 (μία) 

ΔΕ24 

Ηλεκτροτεχνίτης 

1 (Μία) 

ΔΕ26 

Μηχανοτεχνιτών αυτοκινήτων 

1 (Μία) 

ΔΕ28 

Χειριστών Μηχ. Εργων 

2 (δύο) 

ΔΕ29 

Οδηγών αυτοκινήτων 

3 (τρεις) 

ΔΕ30 

Τεχνιτών Γ ενικά 

3 (τρεις) 

ΔΕ35 

Δενδροκηπουρών 

1 (μία) 

ΔΕ38 

Χειριστών Η/Υ 

2 (δύο) 


ΣΥΝΟΛΟ Τριάντα Μία (31) 


ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 


ΚΛΑΔΟΣ 


ΘΕΣΕΙΣ 

ΥΕ1 

Κλητήρων-Θυρωρών 

1 (μία) 

ΥΕ15 

Οικογενειακών Βοηθών 

2 (δύο) 

ΥΕ16 

Εργατών Καθαριότητας 

4(τέσσερις) 

ΥΕ16 

Υδρονομέων 

2 (δύο) 

ΥΕ16 

Εργατών Γ ενικά 

5 (πέντε) 

ΥΕ16 

Καθαρίστρια 

1 (μία) 

ΥΕ16 

Φύλακες Σχολικών κτιρίων 

2(δύο) 


ΣΥΝΟΛΟ 

Δέκα Επτά (17) 


ΑΡΘΡΟ 17 



ΘΕΣΕΙΣ ΜΕ ΣΧΕΣΕΙΣ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ 

Τριάντα(30) θέσεις διαφόρων ειδικοτήτων για την αντι¬ 
μετώπιση εποχιακών, περιοδικών, πρόσκαιρων αναγκών 
(Νόμος 2503/1997, άρθρο 18, παρ. 12). 

ΑΚΡΟΤΕΛΕΥΤΙΟ ΑΡΘΡΟ 
ΚΑΛΥΨΗ ΔΑΠΑΝΗΣ 

Στον προϋπολογισμό του τρέχοντος έτους υπάρχουν 
εγκεκριμένες πιστώσεις στους αντίστοιχους Κ.Α για την 
κάλυψη της μισθοδοσίας του υπηρετούντος προσωπι¬ 
κού ύψους 1.252.768,91€. Η μελλοντική επιβάρυνση του 
προϋπολογισμού του Δήμου Πάτμου από την απόφαση 
αυτή για τα επόμενα τέσσερα (4) οικονομικά έτη, δεν είναι 
δυνατόν να υπολογιστεί. 

Κατά τα λοιπά ισχύει η αριθμ. 97/2000 απόφαση του Δη¬ 
μοτικού Συμβουλίου που δημοσιεύτηκε στο ΦΕΚ 
1053/τ.Β’/25.8.2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 18 Φεβρουάριου 2005 

Με εντολή Γ ενικού Γ ραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 




5612 ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιίΐρ: νννννν.θί.ςτ - Θ-ιτΐ3ίΙ: \λ/θ 0 ιτι 331 θγ @ θΙ.^γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ. Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυιτι, προσαυξανόμενη κατά 0,20 βυτο για κάθε επιπλέον οκτασέλιδοή μέρος αυτού. 

• Γ ιατα φωτοαντίγραφα ΦΕΚ σε 0,15 θπγο ανά σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ' 

3μηνιαιΌ 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοιπ και μέχρι 100 σελίδες σε 5 ουτο προσαυξανόμενη κατά 

1 θυΐΌ ανά 50 σελίδες. 






• Η τιμή πώλησης σε μορφή οά-Γοητ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ουτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ : 210 - 4071010 ϊπΙθπιθΙ 

Ιι 11 ρ://νννννν.θ 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙθΓΠβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


' Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ευΐΌ, ποσό το οποίο αφορά 
ταχυδρομικά έξοδα. 

• Γ ια την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 ουτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 ουτο. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























